
DR 30.10.2019 93 

 
Jadi, apakah tindakan Kementerian Luar Negeri berhubung dengan perkara ini 

ataupun apa bentuk diplomatik protes yang harus dibuat agar keadaan tidak meruncing di 
sana. Itu benda serius.  

Keduanya, Yang Berhormat Oryx telaga minyak yang telah dibina di situ sejak 10 
tahun yang lalu tidak dapat beroperasi kerana dihalang oleh coast guard China. Terima kasih.  

Dato’ Saifuddin Abdullah: Ya, minta jawab bertulislah. Terima kasih.  

Tuan Yang di-Pertua: Jawab bertulis ya. Sekarang saya mempersilakan Yang 
Berhormat Menteri Kementerian Komunikasi dan Multimedia, silakan.  

 

5.12 ptg. 

Menteri Komunikasi dan Multimedia [Tuan Gobind Singh Deo]: Terima kasih 
Tuan Yang di-Pertua.  

Terlebih dahulu izinkan saya merakamkan ucapan terima kasih kepada kerajaan 
yang telah pun mencadangkan satu peruntukan sebanyak RM1,951,426,400 pada tahun 
2019 kepada KKMM dengan pengagihan sebanyak RM813,500,000 bagi perbelanjaan 
pembangunan dan Tuan Yang di-Pertua sebanyak RM1,137,926,400 bagi perbelanjaan 
mengurus. Saya merakamkan ucapan terima kasih kepada semua Ahli Yang Berhormat yang 
telah pun mengambil bahagian dan memberikan pandangan mereka serta saranan-saranan 
yang menyentuh bidang tugas kementerian saya sepanjang sesi perbahasan ke atas Rang 
Undang-undang Perbekalan tahun 2020.  

Tuan Yang di-Pertua, seramai 12 orang Ahli Yang Berhormat yang telah pun 
membahaskan perkara-perkara yang di bawah tanggungjawab kementerian saya. 
Penggulungan jawapan akan menyentuh kepada enam isu yang luas iaitu: 

(i) penambahbaikan kualiti perkhidmatan telekomunikasi dan internet 
di kawasan luar bandar; 

(ii) isu ekonomi digital; 

(iii) penambahbaikan kandungan penyiaran; 

(iv) penyalahgunaan media sosial; 

(v) kreativiti seni; dan 

(vi) ketirisan maklumat.  

Izinkan saya memberikan maklum balas kepada isu-isu yang telah pun dibangkitkan 
oleh Yang Berhormat daripada Limbang, Yang Berhormat Rantau Panjang, Yang Berhormat 
Hulu Rajang, Yang Berhormat Tenom, Yang Berhormat Mas Gading dan Yang Berhormat 
Hulu Selangor mengenai perkhidmatan telekomunikasi dan jalur lebar.  

Tuan Yang di-Pertua, fokus kerajaan adalah untuk menyediakan infrastruktur yang 
mencukupi bagi memenuhi keperluan masyarakat pengguna secara saksama di seluruh 
pelosok negara. Melalui cara ini Tuan Yang di-Pertua, rakyat di seluruh negara akan dapat 
merasai pengalaman internet sama ada di kawasan bandar ataupun di kawasan luar bandar. 
Pelaksanaan Pelan Gentian Optik dan Kesalinghubungan Negara (NFCP) adalah bertujuan 
untuk menyediakan kesalinghubungan digital yang mampan, menyeluruh, berkualiti tinggi 
dan mampu milik agar perkhidmatan jalur lebar dapat dinikmati oleh rakyat di seluruh pelosok 
negara.  

Di antara sasaran-sasaran utama NFCP Tuan Yang di-Pertua adalah kelajuan 
purata sebanyak 30 megabytes per second di sebesar 98 peratus kawasan berpenduduk 
menjelang tahun 2023. Tuan Yang di-Pertua, pelaksanaan NFCP memberi keutamaan 
kepada penyediaan teknologi gentian optik agar rakyat boleh menikmati perkhidmatan jalur 
lebar berkelajuan tinggi dengan kualiti yang lebih baik. Walau bagaimanapun, bagi kawasan-
kawasan yang memiliki kekangan seperti bentuk muka bumi dan sebagainya yang boleh 
menghalang penyediaan teknologi gentian optik, pembinaan menara-menara telekomunikasi 
bagi penyediaan teknologi tanpa wayar akan dipertimbangkan.  

 



Jadi, apakah tindakan Kementerian Luar Negeri berhubung dengan perkara ini ataupun apa bentuk diplomatik protes yang harus dibuat agar keadaan tidak meruncing di sana. Itu benda serius. Keduanya, Yang Berhormat Oryx telaga minyak yang telah dibina di situ sejak 10 tahun yang lalu tidak dapat beroperasi kerana dihalang oleh coast guard China. Terima kasih. Dato' Saifuddin Abdullah: Ya, minta jawab bertulislah. Terima kasih. Tuan Yang di-Pertua: Jawab bertulis ya. Sekarang saya mempersilakan Yang Berhormat Menteri Kementerian Komunikasi dan Multimedia, silakan. 5.12 ptg. Menteri Komunikasi dan Multimedia [Tuan Gobind Singh Deo]: Terima kasih Tuan Yang di-Pertua. Terlebih dahulu izinkan saya merakamkan ucapan terima kasih kepada kerajaan yang telah pun mencadangkan satu peruntukan sebanyak RM1,951,426,400 pada tahun 2019 kepada KKMM dengan pengagihan sebanyak RM813,500,000 bagi perbelanjaan pembangunan dan Tuan Yang di-Pertua sebanyak RM1,137,926,400 bagi perbelanjaan mengurus. Saya merakamkan ucapan terima kasih kepada semua Ahli Yang Berhormat yang telah pun mengambil bahagian dan memberikan pandangan mereka serta saranan-saranan yang menyentuh bidang tugas kementerian saya sepanjang sesi perbahasan ke atas Rang Undang-undang Perbekalan tahun 2020. Tuan Yang di-Pertua, seramai 12 orang Ahli Yang Berhormat yang telah pun membahaskan perkara-perkara yang di bawah tanggungjawab kementerian saya. Penggulungan jawapan akan menyentuh kepada enam isu yang luas iaitu: (i) penambahbaikan kualiti perkhidmatan telekomunikasi dan internet di kawasan luar bandar; (ii) isu ekonomi digital; (iii) penambahbaikan kandungan penyiaran; (iv) penyalahgunaan media sosial; (v) kreativiti seni; dan (vi) ketirisan maklumat. Izinkan saya memberikan maklum balas kepada isu-isu yang telah pun dibangkitkan oleh Yang Berhormat daripada Limbang, Yang Berhormat Rantau Panjang, Yang Berhormat Hulu Rajang, Yang Berhormat Tenom, Yang Berhormat Mas Gading dan Yang Berhormat Hulu Selangor mengenai perkhidmatan telekomunikasi dan jalur lebar. Tuan Yang di-Pertua, fokus kerajaan adalah untuk menyediakan infrastruktur yang mencukupi bagi memenuhi keperluan masyarakat pengguna secara saksama di seluruh pelosok negara. Melalui cara ini Tuan Yang di-Pertua, rakyat di seluruh negara akan dapat merasai pengalaman internet sama ada di kawasan bandar ataupun di kawasan luar bandar. Pelaksanaan Pelan Gentian Optik dan Kesalinghubungan Negara (NFCP) adalah bertujuan untuk menyediakan kesalinghubungan digital yang mampan, menyeluruh, berkualiti tinggi dan mampu milik agar perkhidmatan jalur lebar dapat dinikmati oleh rakyat di seluruh pelosok negara. Di antara sasaran-sasaran utama NFCP Tuan Yang di-Pertua adalah kelajuan purata sebanyak 30 megabytes per second di sebesar 98 peratus kawasan berpenduduk menjelang tahun 2023. Tuan Yang di-Pertua, pelaksanaan NFCP memberi keutamaan kepada penyediaan teknologi gentian optik agar rakyat boleh menikmati perkhidmatan jalur lebar berkelajuan tinggi dengan kualiti yang lebih baik. Walau bagaimanapun, bagi kawasan- kawasan yang memiliki kekangan seperti bentuk muka bumi dan sebagainya yang boleh menghalang penyediaan teknologi gentian optik, pembinaan menara-menara telekomunikasi bagi penyediaan teknologi tanpa wayar akan dipertimbangkan.